**Obec Prosiek**

**Z á p i s n i c a**

**z riadneho zasadnutia Pléna obecného zastupiteľstva, konaného dňa 24. 2. 2016 v kancelárii OcÚ**

**Prítomní: - podľa prezenčnej listiny**

Zasadnutie Pléna OZ otvoril a viedol p. Ing. Ivan Trnovský, starosta obce. Na začiatku privítal všetkých prítomných členov OZ a skonštatoval, že zasadnutia sa zúčastňuje nadpolovičná väčšina členov OZ, preto je uznášaniaschopné. Za overovateľov zápisnice určil p. Miroslava Švárneho a Petra Majerčiaka, písaním zápisnice poveril Elenu Lukášikovú, pracovníčku OcÚ.

**Program:**

1. **Otvorenie a kontrola plnenia uznesení**
2. **DHZ – vízia na najbližšie obdobie**
3. **Materská škola – zhodnotenie činnosti a plán na ďalšie obdobie**
4. **Záverečný účet za r. 2015**
5. **Plán aktivít smerovaných na parkovisko, športový areál, Prosiecka dolina**
6. **Cintoríny – výstavba brán, návrh VZN viažúceho sa k cintorínu**
7. **Návrh odmien OZ**
8. **Dobrovoľná brigáda na výstavbu prístreškov na separovaný zber v r. 2016**
9. **Rôzne - /cesta do Prosieka, KD – prejazd autami, ubytovatgelia.../**
10. **Návrhy a pripomienky poslancov a občanov**
11. **Prijatie uznesenia a záver**

**R O K O V A N I E**

1. **Kontrola plnenia uznesení**

P. Majerčiak požiadal doplniť do programu bod – došlá pošta, starosta odpovedal, že pošta pozostáva z desiatok e-mailov denne, telefonátov ako aj papierovej pošty, Čítanie takého množstva nie je možné. Podstatné veci z pošty sú prerokovávané v jednotlivých bodoch.

1. **DHZ – vízia na najbližšie obdobie**

K plánu práce na nasledujúce obdobie p. Pagáč uviedol, že DHZ je aktívny, ale má málo členov, takže je problém zostaviť družstvo na súťaže. K mládežníckej súťaži Plameň sa vyjadril p. Braňo Hrča. Potrebné bude kúpiť rovnaké rovnošaty – tričká. Dôležité je podchytiť mládež, aby mala záujem v budúcnosti pracovať v DHZ. Prizvaný p. B.Hrča potvrdil zámer zorganizovať detské družstvo DHZ. Obec im poskytne tričká s polepom, ktoré obstará p. M. Švárny. Prizvaný p.J. Pagáč potvrdil organizáciu brigády na vymaľovanie zbrojnice a mantinelov za kultúrnym domom.

P. Majerčiak vyslovil zámer postaviť na mieste drevárne vedľa KD požiarnu zbrojnicu. Starosta povedal, že zbrojnica môže byť maximálne 25 m2, ináč je potrebné stavebné povolenie a všetko to, čo k tomu treba. P. Majerčiak a p. Hrča odpovedali, že je to malé. P. Majerčiak navrhol, aby sa to stavalo cez dve ohlasovacie povolenia na dve drobné stavby, s čím starosta nesúhlasil, nakoľko to je čierna stavba. Starosta navrhol, že lacnejší spôsob, ako stavať novú požiarnu zbrojnicu je využiť na tento účel garáž. Starosta poveril p. Majerčiaka vypracovaním cenovej kalkulácie možnej stavby požiarnej zbrojnice.

1. **Materská škola – zhodnotenie činnosti a plán na ďalšie obdobie**

Starosta oboznámil s personálnym obsadením škôlky, informoval o priebehu inšpekcie, ktorá dopadla v poriadku ako aj o vízii personálneho obsadenia škôlky v budúcom školskom roku. Uviedol, že sa podarilo vysporiadať budovu MŠ na katastri /vecné bremeno na pozemok/ a už je možné čerpať eurofondy na jej rekonštrukciu. Starosta predložil cenovú ponuku na vypracovanie projektu na celkovú rekonštrukciu budovy v cene 3 500 €. Informoval, že je ešte možnosť čerpať finančné prostriedky v období 2016-2020. Najbližšia výzva na rekonštrukciu budov MŠ bude v lete 2016. P. Majerčiak nesúhlasil s rekonštrukciou MŠ z eurofondov a navrhol ďalšiu rekonštrukciu budovy z vlastných prostriedkov, s čím poslanci súhlasili. P. Jaroslav Pagáč navrhol, že vybuduje požadovaný plot s bráničkou pri škôlke. /Nahradí súčasný dočasný plot./

1. **Záverečný účet za r. 2015**

Záverečný účet za r. 2015 predložila E. Lukášiková, pracovníčka OcÚ. Poslanci záverečný účet schválili bez výhrad.

1. **Plán aktivít smerovaných na parkovisko, športový areál, Prosiecka dolina**

Starosta informoval o akcii Agronovy s dreveným oplotením okolia Prosieckej doliny, pretože dobytok vchádzal do arálu Prosieckej doliny a poškodzhoval existujúce zariadenia. Informoval o ponuke Agronovy pre TJ ohľadom oplotku ihriska z východnej a južnej strany. Materiál poskytne Agronova, prácu poskytne TJ. TJ už s touto ponukou súhlasila.

1. **Cintoríny – výstavba brán, návrh VZN viažúceho sa k cintorínu**

Z dôvodu, že sa p. Mgr. Hamráček ako správca cintorínov nezúčastnil na rokovaní, plánované VZN starosta nepreberal. Starosta informoval o spôsobe rekonštrukcie troch brán na cintorínoch – odbornú prácu vykoná zaplatený odborník a pomocné práce nezamestnaní z úradu práce na dohodu /p. Škvarek a p. Krška/. P. Majerčiak nesúhlasil s rekonštrukciou brán, nakoľko sú v poriadku, no navrhol rekonštrukciu oplotenia.

1. **Návrh odmien OZ**

Poslanci schválili plat za jedno zasadnutie obecného zastupiteľstva vo výške 15,-€, plat za kosenie odhlasovali vo výške 4 €/1hodina. Starosta požiadal o úpravu svojho platu – poslanci si vyhradili čas do najbližšieho zasadnutia.

1. **Dobrovoľná brigáda na výstavbu prístreškov na separovaný zber v r. 2016**

Poslanci a starosta sa dohodli na brigáde ohľadne výstavby jedného prístrešku na separovaný zber /na hornom konci/. Na dolnom konci je potrebné nájsť nový priestor na výstavbu prístrešku.

1. **Rôzne - /cesta do Prosieka, KD – prejazd autami, ubytovatelia.../**
* starosta informoval o zlom stave dvora KD, pretože tam jazdia autá – R. Švárny vybuduje reťazovú zábranu, ako aj vysadí okrasné stromky, aby sa zabránilo jazdu áut.
* starosta informoval o prijatí nového dohodára z úradu práce za účelom prác na obecnom parkovisku. P. Majerčiak nesúhlasil s takýmto spôsobom práce a žiadal, aby dohodár vykonával zametacie práce v dedine.
* ubytovatelia - p. Majerčiak vyzval starostu, že prečo nefunguje spôsob platieb za ubytovaných hostí tak, ako v minulosti, nakoľko s týmto spôsobom neboli žiadne problémy a každý bol s ním spokojný. Starosta odpovedal, že v minulosti zavedený tzv. prosiecky spôsob bol spôsob, ako neplatiť a poctiví ubytovatelia, ako aj obyvatelia obce Prosiek museli doplácať na neplatičov. Na základe žiadosti od p. Proča obec nebude zbierať informácie o ubytovaných v ubytovacích zariadeniach.
* Starosta požiadal o súhlas na finančné prostriedky na vybudovanie osvetlenia k novému cintorínu popri kostole /obec uhradí materiál – dva pozinkované stĺpy, kábel, HDS, svietidlá a farníci vložia prácu/. P. Majerčiak uviedol, že prístup k cintorínu je dole od kaštieľa a nie je dôvod budovať osvetlenie popri kostole. Ďalej uviedol, že ak sa má budovať osvetlenie k cintorínu popred kostol, nech je z betónových stĺpov, pretože to je lacnejšie. Starosta uviedol, že takéto osvetlenie by bolo podstatne drahšie ako aj betónové stĺpy by narušili vzhľad okolia. Nakoniec došlo k dohode – starosta zistí cenovú kalkuláciu pôvodne navrhovaného materiálu a bude priebežne poslancov o tom informovať.
* autobusová zastávka pri vstupe do Prosieka. Starosta informoval o dohode na guľatinu na autobusovú zastávku s urbárom, ako aj o ponuke od nášho občana na tesárske práce pri výstavbe zastávky. P. Majerčiak odmietol výstavbu zastávky a navrhol, aby sa tam len vykopal v dĺžke m a osadila plastová rúra o priemere

60 cm, následne nech sa to prisype existujúcim štrkom, s čím poslanci súhlasili. Vykonať do majú dohodári. Následne p. R. Švárny požiada vedenie SAD L. Mikuláš o osadenie tabule zastávky.

* p. Majerčiak vyzval starostu na vyriešenie stavu užívaného pozemku rodinou Orieškovcov /predaj alebo nájom/.
* starosta informoval poslancov o finančnej kalkulácii Fašiangovej zakáľačky spojenej s Bakusmi a tanečnou zábavou. P. Majerčiak označil túto akciu za „prežraté peniaze“.
* starosta informoval poslancov o žiadosti na osadenie dopravného zrkadla oproti garáži
* p. J. Pagáč vyslovil žiadosť občanov, aby boli uvedené úradné hodiny starostu
* starosta informoval o plánovanej výstavbe spevnenej komunikácie k vodojemu spoločnosťou LVS.
* p. M. Švárny a p. R. Švárny požiadali o vyradenie starého traktora z dôvodu nefunkčnosti a nákladnej oprave.
1. **Návrhy a pripomienky poslancov a občanov**

K prenájmu zasadačky na účely Večerných služieb božích bolo skonštatované, že prenájom je bezplatný.

1. **Prijatie uznesenia a záver**

Po prijatí uznesenia starosta poďakoval prítomným za účasť a zasadnutie Pléna OZ ukončil.

**Uznesenie č. 1/2016**

**zo zasadnutia Pléna OZ v Prosieku, konaného dňa 24. 2. 2016**

**Obecné zastupiteľstvo:**

**A/ Berie na vedomie:**

1. **Správu o kontrole plnenia prijatých uznesení.**

**B/ Schvaľuje:**

1. **Nákup tričiek – rovnošiat pre DHZ pre súťažné družstvá mládeže a dospelých.**

 **Za: 4 poslanci Proti: 0 Zdržal sa: 0**

1. **Záverečný účet obce Prosiek za rok 2015 : „Celoročné hospodárenie sa schvaľuje bez výhrad“.**

 **Za: 4 poslanci Proti: 0 Zdržal sa: 0**

1. **Mimoriadne odmeny kuchárke a riaditeľke MŠ vo výške po 50,- €.**

 **Za: 4 poslanci Proti: 0 Zdržal sa: 0**

1. **Zámer výstavby osvetlenia cintorína aj chodníka k cintorínu. Cena bude určená**

**podľa ponúk na ďalšom zasadnutí Pléna OZ.**

 **Za: 3 poslanci Proti: 1 Zdržal sa: 0**

1. **Odmenu za jedno zasadnutie OZ pre poslanca vo výške 15,-€.**

 **Za: 4 poslanci Proti: 0 Zdržal sa: 0**

1. **Obstaranie bráničiek k budove materskej školy**

 **Za: 4 poslanci Proti: 0 Zdržal sa: 0**

**C/ Ukladá:**

1. **Doriešiť užívanie alebo predaj obecného pozemku, ktorý užívajú manželia**

**Orieškovci za podmienok, za akých pozemky odkúpili ostatní majitelia.**

 **Termín: do 31. 3. 2016 Zodpovedný: starosta**

**Zapísala: Elena Lukášiková**

 **Ing. Ivan Trnovský**

 **starosta**

**Overovatelia: Švárny Miroslav**

 **Peter Majerčiak**